తునీషా శర్మ

తునీషా శర్మ (2002 జనవరి 4 - 2022 డిసెంబరు 24 ) భారతీయ టెలివిజన్, చలనచిత్ర నటి. ఆమె 2015లో భారత్ కా వీర్ పుత్ర – మహారాణా ప్రతాప్‌లో చాంద్ కవార్‌గా నటించింది. చక్రవర్తి అశోక సామ్రాట్‌లో రాజ్‌కుమారి అహంకార, ఇష్క్ సుభాన్ అల్లాలో జరా/బబ్లీగా, ఇంటర్నెట్ వాలా లవ్‌లో ఆధ్యా వర్మ పాత్రలు పోషించినందుకు ఆమె బాగా పేరు తెచ్చుకుంది.

2016లో వచ్చిన హిందీ సినిమా ఫితూర్ లో కత్రినా కైఫ్ చిన్నప్పటి పాత్రను పోషించిన ఆమె బార్ బార్ దేఖో, కహానీ 2, దబాంగ్ 3 సినిమాల్లోనూ నటించింది.

 బాల్యం 
2002 జనవరి 4న చండీగఢ్‌లో తునీషా శర్మ జన్మింది. ఆమె తల్లి వనితా శర్మ.

 కెరీర్ 
తునీషా శర్మ తన కెరీర్‌ను 13 ఏళ్లకే సోనీ టీవీలో ప్రసారమైన భారత్‌ కా వీర్‌ పుత్ర - మహారాణా ప్రతాప్‌తో ప్రారంభించింది. ఆమె కలర్స్ టీవీలో వచ్చిన చక్రవర్తి అశోక సామ్రాట్‌లో రాజకుమారి అహంకార పాత్ర పోషించింది. 2016లో ఫితూర్‌ చిత్రంలో యంగ్ ఫిర్దౌస్‌గా తన సినీ రంగ ప్రవేశం చేసింది. అదే సంవత్సరంలో బార్ బార్ దేఖోలో యంగ్ దియాగా, కహానీ 2: దుర్గా రాణి సింగ్‌లో మినీగా నటించింది.

2017లో షేర్-ఎ-పంజాబ్: మహారాజా రంజిత్ సింగ్‌లో ఆమె మెహతాబ్ కౌర్‌గా నటించిమెప్పించింది. 2018 నుండి 2019 వరకు కలర్స్ టీవీ ఇంటర్నెట్ వాలా లవ్‌లో ఆధ్య వర్మ పాత్రను ఆమె పోషించింది.

2019లో జీటీవీ ఇష్క్ సుభాన్ అల్లాలో జరా / బాబ్లీగా కనిపించింది. 2021లో సబ్ టీవీ హీరో – గయాబ్ మోడ్ ఆన్ సీజన్ 2లో ఆమె ఎ.ఎస్.పి అదితిగా కనిపించింది. 2022లో ఆమె సోనీ సబ్ షో అలీ బాబా: దస్తాన్-ఈ-కాబుల్ లో షీజాన్ మొహమ్మద్ ఖాన్ సరసన ప్రధాన పాత్ర పోషించింది.

 ఫిల్మోగ్రఫీ 

 టెలివిజన్ 
YearTitleRoleNotesRef.2015భారత్ కా వీర్ పుత్ర - మహారాణా ప్రతాప్చంద్ కన్వర్చక్రవర్తి అశోక సామ్రాట్రాజకుమారి అహంకారభన్వర్ - కలియుగ్ కి హైరాతంగెజ్ కహానియా -2016గబ్బర్ పూంచ్‌వాలాసాన్యా2017షేర్-ఎ-పంజాబ్: మహారాజా రంజిత్ సింగ్మెహతాబ్ కౌర్2018–2019ఇంటర్నెట్ వాలా లవ్ఆద్యా వర్మ2019–2020ఇష్క్ సుభాన్ అల్లాజరా/బబ్లీ2021హీరో - గయాబ్ మోడ్ ఆన్ఏఎస్పీ అదితి జామ్వాల్సీజన్ 22022అలీ బాబా: దస్తాన్-ఇ-కాబుల్షెహజాది మరియంచాప్టర్ 1

 స్పెషల్ అప్పియరెన్స్ 
YearTitleRoleRef.2018ఇష్క్ మే మార్జవాన్ఆద్యా వర్మసిల్సిలా బడాల్టే రిష్టన్ కా2021మేడం సార్ఏఎస్పీ అదితి జామ్వాల్వాగ్లే కి దునియా – నయీ పీధి నయే కిస్సే

 సినిమాలు 
YearTitleRoleNotesRef.2016ఫితూర్యువ ఫిర్దౌస్బార్ బార్ దేఖోయంగ్ దియాకహానీ 2: దుర్గా రాణి సింగ్మిన్నీ సిన్హా2018కృష్ణరుహాని2019దబాంగ్ 3హాస్టైల్ గర్ల్అతిధి పాత్ర

 మ్యూజిక్ వీడియోలు 
YearTitleSingerRef.2021సర్దారి(చాప్టర్ 1)మానవగీత్ గిల్ప్యార్ హో జాయేగావిశాల్ మిశ్రానైనోన్ కా యే రోనా జాయే నారాజ్ బర్మన్2022తూ బైతీ మేరే సామ్నేహీరియేఅభి దత్తూ బైతీ మేరే సామ్నేరాజ్ బర్మన్పానీ నా సమాజ్

 మరణం 
ఆమె 2022 డిసెంబరు 24న టెలివిజన్ సీరియల్ అలీ బాబా: దస్తాన్-ఇ-కాబుల్ సెట్‌లో ఉరి వేసుకుని ఆత్మహత్య చేసుకుంది. ఆమెను ఆసుపత్రికి తరలించగా, అక్కడికి చేరుకునేలోపే ఆమె చనిపోయినట్లు వైద్యులు వెల్లడించారు. ఆమె వయసు 20 సంవత్సరాలు.

ఈ కేసును హత్య, ఆత్మహత్య అన్న కోణాల్లో దర్యాప్తు చేస్తున్నారు. సహనటుడు షీజన్‌ మహమ్మద్‌ ఖాన్‌ను అరెస్టు చేసిన పోలీసులు ఆత్మహత్యకు ప్రేరిపించినట్లు అతడిపై ఎఫ్‌ఐఆర్‌ నమోదుచేసారు.

 మూలాలు 
వర్గం:2002 జననాలు
వర్గం:భారతీయ సినిమా నటీమణులు
వర్గం:2022 మరణాలు
వర్గం:ఆత్మహత్యలు